रायपुर. प्रदेश के सभी सरकारी अस्पतालों में अब सस्ती जेनरिक दवाएं मिलेंगी। 15 अगस्त से सभी अस्पतालों में मरीजों को जेनरिक दवाएं ही बांटी जाएंगी। इसकी खरीदी के लिए राज्य स्तर पर सेंट्रलाइज्ड व्यवस्था लागू की गई है। डॉक्टरों को मरीजों के प्रिस्क्रिप्शन में जेनरिक दवाएं लिखने के निर्देश दिए गए हैं। सभी मरीजों को जेनरिक दवाइयां निशुल्क दी जाएगी।
स्वास्थ्य विभाग के प्रमुख सचिव एमके राऊत ने जेनरिक दवाइयों के वितरण के लिए विभाग के आयुक्त, संचालक और प्रबंध संचालक छत्तीसगढ़ मेडिकल कापरेरेशन को दिशा-निर्देश जारी किए हैं। इसके तहत दवाइयों की खरीदी अनिवार्य सूची के आधार पर की जाएगी। जो दवाइयां अनिवार्य सूची में शामिल नहीं हैं, उसे स्थानीय स्तर पर जिले के सीएमएचओ और सिविल सर्जन खरीद सकेंगे, लेकिन यह राशि उपलब्ध आबंटित बजट के 20 प्रतिशत से अधिक नहीं होगी।
अनिवार्य सूची में शामिल दवाइयों की खरीदी छत्तीसगढ़ मेडिकल सर्विस कापरेरेशन द्वारा की जाएगी। हर अस्पताल में मांग के अनुसार सीएमएचओ संचालनालय को सूची देंगे। छत्तीसगढ़ मेडिकल सर्विस कापरेरेशन इनकी खरीदी टेंडर बुलाकर करेगा।
तीन महीने की जरूरत के
अनुसार दवाएं भण्डार में रखी जाएंगी और दो महीने की आवश्यकतानुसार दवा की एडवांस खरीदी के आदेश दिए जाएंगे। सभी अस्पतालों में दवाइयों की एक पासबुक रखी जाएगी। इसी के आधार पर दवाइयों की मांग की जाएगी।
छत्तीसगढ़ मेडिकल सर्विस कापरेरेशन सभी प्राथमिक, सामुदायिक स्वास्थ्य केन्द्रों, सिविल अस्पतालों तक दवाइयां पहुंचाएगा।
10 मिनट में देने के निर्देश
शासन चाहता है कि मरीज को दवाइयों के लिए दस मिनट से ज्यादा प्रतीक्षा न करना पड़े। सभी स्वास्थ्य संस्थाओं में एक स्टॉक मॉनिटरिंग सिस्टम स्थापित किया जाएगा। यह छत्तीसगढ़ मेडिकल सर्विस कापरेरेशन के कम्प्यूटर सिस्टम से जुड़ा रहेगा। इससे दवाइयों का स्टॉक कम होते ही उन्हें भेजा जा सकेगा। मरीजों को दवा का वितरण अस्पताल में फार्मासिस्ट द्वारा किया जाएगा। फार्मासिस्ट उपलब्ध नहीं होने पर जीवन दीप समिति स्थानीय स्तर पर फार्मासिस्ट की संविदा पर नियुक्ति कर सकेगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva